open-index/open-wikipedia-markdown huggingface dataset:
Ιωάννης Αυρίσπας

Ο **Ιωάννης Αυρίσπας** (1369-1460) υπήρξε Έλληνας λόγιος του 14ου και 15ου αιώνα. Με τις διάφορες και πλούσιες συλλογές βιβλίων Ελλήνων συγγραφέων αναδείχτηκε ευεργέτης του Ελληνισμού και σωτήρας πολλών θησαυρών της Ελληνικής φιλολογίας.

## Βιογραφία
Γεννήθηκε στο Νέητο της Σικελίας. Τα πρώτα σαράντα χρόνια της ζωής του είναι άγνωστα. Δεν ξέρουμε ούτε πότε ήλθε στην Κωνσταντινούπολη, ούτε που σπούδασε τα ελληνικά. Ξέρουμε όμως ότι στην πατρίδα του υπήρξε μελωδός, ότι το 1417 στην Πίζα πούλησε ένα χειρόγραφο του Θουκυδίδη και ότι αργότερα έγινε γνωστός ως ικανός ποιητής. Περιόδευσε στην Πελοπόννησο και στα νησιά και απόκτησε μεγάλη βιβλιοθήκη Ελλήνων συγγραφέων, την οποία μετέφερε στην Κωνσταντινούπολη. Ο αυτοκράτωρ Μανουήλ του δώρισε το 1424 μερικούς τόμους του Ξενοφώντα και του Προκοπίου. Επέστρεψε στη Βενετία με 238 τόμους χειρογράφων, τους οποίους προόριζε για τη Φλωρεντία, όμως λόγω του πολέμου και του λοιμού δεν κατάφερε να πάει εκεί. Αφού πέρασε ο λοιμός έφτασε στη Φλωρεντία με πολλά κιβώτια βιβλίων με την ελπίδα να πετύχει μια αξιοπρεπή θέση και σχολή. Για την πλούσια συλλογή βιβλίων του φημολογείτο ως ο «Κροίσος των βιβλίων». Είχε όμως και φήμη άρπαγα, διότι δανείζονταν βιβλία για να τα αντιγράψει, αλλά μετά δεν τα επέστρεφε, ενώ αργότερα διέδιδε ότι του τα είχαν παραχωρήσει οι πρώην κάτοχοί τους. Αντίθετα ο ίδιος δεν δάνειζε τα βιβλία του ποτέ, ούτε και στους φίλους του. Μετοίκησε στη Φλωρεντία το 1424 και διορίστηκε διδάσκαλος με δημόσια δαπάνη. Δεν έμεινε πολύ στη θέση αυτή, αφού το 1428 τον συναντάμε στη Φερράρα, όπου βρήκε λαμπρή υποδοχή από τον δούκα Niccoli ως έξοχος ποιητής. Αποφάσισε να γίνει ιερέας (1431-1435) επίτροπος της αγίας Μαρίας, και με την εύνοια του βασιλιά Αλφόνσου έλαβε την Αββατεία του αγίου Φιλίππου του μεγάλου το 1449 και του αγίου Φιλίππου Ροκκαδίου. Έζησε στην ευμάρεια και χλιδή. Πήγε στη Ρώμη και επί Πάπα Ευγενίου έγινε γραμματέας του και πήγε με αποστολή στην Ισπανία το 1438 για να συγκροτήσει νέα βιβλιοθήκη. Ο Πάπας για να τον ευχαριστήσει του χάρισε δύο Αββατεία στη Σικελία και άφθονα χρήματα προς αποκατάσταση των δύο θυγατέρων του και του γιου του. Επέστρεψε και πάλι στη Ρώμη και κατέληξε στη Φερράρα, όπου πέθανε σε ηλικία ενενήντα ετών.

## Συγγράμματα
Ως ποιητής διέπρεψε και έλαβε στέφανο δάφνης στη Ρώμη για μια συλλογή επτά ελεγειακών ποιημάτων. Έγραψε πολλές επιστολές σε ύφος τερπνό και γλαφυρό. Μετέφρασε επίσης μερικά συγγράμματα από τα Ελληνικά στα Λατινικά.

## Παραπομπές


## Πηγές
* 

Κατηγορία:Έλληνες λόγιοι
Κατηγορία:Έλληνες ευεργέτες
Κατηγορία:Έλληνες λόγιοι του 14ου αιώνα
Κατηγορία:Έλληνες λόγιοι του 15ου αιώνα
Κώστας Δράμπης

Ο **Κώστας Δράμπης** είναι Έλληνας πρώην ποδοσφαιριστής, που έπαιξε για δέκα χρόνια στην ομάδα του Άρη και τρία ακόμη στον Μακεδονικό.

## Καριέρα
Ο Δράμπης ξεκίνησε την καριέρα του το 1969, στον Α.Σ. Φλώρινας  ενώ διετέλεσε και πρωταθλητής Ελλάδας στο σκι. Αγωνίστηκε στη Β' Εθνική με την Φλωρινιώτικη ομάδα από 16 ετών  και το 1971, ο Άγγλος προπονητής του Άρη, Γουίλφ ΜακΓκίνες, τον ενέταξε στο δυναμικό των "κιτρίνων".

Την πρώτη του σεζόν έπαιξε σε δέκα αγώνες, σκοράροντας ένα γκολ, ενώ από το 1972-73 αποτέλεσε μέλος της βασικής ενδεκάδας, αγωνιζόμενος σε 27 παιχνίδια και πετυχαίνοντας τέσσερα γκολ.

Το 1974, συμμετείχε στους δύο αγώνες εναντίον της Ραπίντ Βιέννης στις 18 Σεπτεμβρίου και 2 Οκτωβρίου 1974, όπου οι "κίτρινοι" κέρδισαν με 1-0 στη Θεσσαλονίκη και ηττήθηκαν με 3-1 στη Βιέννη. Συμμετείχε επίσης, στον αγώνα εναντίον της Μπενφίκα στις 19 Σεπτεμβρίου 1979, όπου ο Άρης κέρδισε με 3-1 και έθεσε τις βάσεις για την πρόκριση, όπως και στα δύο παιχνίδια κατά της Ίπσουιτς ένα χρόνο αργότερα.

Συνολικά αγωνίστηκε 286 φορές με τους "κίτρινους" και πέτυχε 54 γκολ, τα 46 εξ αυτών στο πρωτάθλημα, όπου είναι ο πέμπτος σκόρερ στην ιστορία του συλλόγου.

Το 1981 έγινε παίκτης του Μακεδονικού, με τη φανέλα του οποίου κέρδισε την άνοδο στην πρώτη κατηγορία ένα χρόνο αργότερα. Ως αρχηγός των "πρασίνων" στην Α’ Εθνική, συμμετείχε σε 33 αγώνες, σκοράροντας μία φορά. Το 1984, αποσύρθηκε από την ενεργό δράση.Είναι χαρακτηριστικό, ότι στα 15 χρόνια καριέρας του, ο Δράμπης δεν αντίκρισε ποτέ την κόκκινη κάρτα, παρά μόνο δύο φορές την κίτρινη.

Αργότερα εργάστηκε ως καθηγητής Φυσικής Αγωγής στη Δευτεροβάθμια Εκπαίδευση. Παλαιότερα, δίδαξε και στο Αριστοτέλειο Πανεπιστήμιο, ενώ ασχολήθηκε με την προπονητική δουλεύοντας σε ερασιτεχνικές ομάδες της Θεσσαλονίκης, καθώς και σε ακαδημίες.

## Στατιστικά με τον Άρη



## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Έλληνες γυμναστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Μακεδονικού
Παιώνιος

Ο **Παιώνιος** από την Μένδη ήταν αρχαίος Έλληνας γλύπτης, γνωστός για το άγαλμα της Νίκης που κοσμούσε άλλοτε τον χώρο μπροστά τον Ναό του Δία στην Ολυμπία. Διέπρεψε στο δεύτερο ήμισυ του 5ου αιώνα π.Χ.

## Βιογραφικά στοιχεία
thumb|Η Νίκη του Παιωνίου (Μουσείο Ολυμπίας).
Γεννήθηκε στην Μένδη της Χαλκιδικής (στη σημερινή Καλάνδρα). Σύμφωνα με τον Παυσανία, έργα του είναι ο αγώνας αρματοδρομίας του Πέλοπα και Οινομάου, αγάλματα του ανατολικού αετώματος του Ναού του Δία στην Ολυμπία, ενώ επιγραφές μαρτυρούν την πατρότητα του κολοσσιαίου μαρμάρινου αγάλματος της Νίκης του Παιωνίου. Ως καλλιτέχνης επηρεάστηκε από τον Φειδία.

## Παραπομπές


## Πηγές
* 

## Εξωτερικοί σύνδεσμοι
* viamus.uni-goettingen.de
* skulpturhalle.ch mit weiteren Literaturhinweisen
* uni-marburg.de

Κατηγορία:Έλληνες γλύπτες
Κατηγορία:Αρχαίοι Έλληνες γλύπτες
Άουγκουστ Γκρίζεμπαχ

Ο **Χάινριχ Άουγκουστ Ρούντολφ Γκρίζεμπαχ** (γερμ. *Heinrich August Rudolf Grisebach*), (1814-1879) ήταν Γερμανός βοτανολόγος και καθηγητής πανεπιστημίου. Είναι ο ιδρυτής του επιστημονικού κλάδου της βοτανικής γεωγραφίας.

## Βιογραφία
Γεννήθηκε στις 17 Απριλίου 1814 στο Αννόβερο. Σπούδασε ιατρική και βοτανολογία στο Πανεπιστήμιο του Γκαίτιγκεν από το 1832 και συνέχισε στο Πανεπιστήμιο του Βερολίνου το 1834, όπου αναγορεύτηκε διδάκτωρ της ιατρικής το 1836. Άρχισε να εργάζεται το 1837 ως ιδιωτικός καθηγητής της βοτανολογίας, και ως έκτακτος καθηγητής της γενικής φυσικής ιστορίας το 1841. Το 1847 διορίστηκε τακτικός καθηγητής και διευθυντής του βοτανικού κήπου του Πανεπιστημίου του Γκαίτιγκεν. Περιόδευσε την Ευρώπη μεταξύ 1839 και 1850, ενώ προηγουμένως δημοσίευσε την επιστημονική του εργασία περί της επίδρασης του κλίματος στην εξάπλωση της φυσικής πανίδας. Απεβίωσε στις 9 Μαΐου 1879 στο Γκαίτιγκεν.

## Εργογραφία
* August Grisebach: Reise durch Rumelien und nach Brussa im Jahre 1839, Göttingen, 1841

## Παραπομπές


## Πηγές
* Ernst Wunschmann: Grisebach, August. In: Allgemeine Deutsche Biographie (ADB). Band 49, Duncker & Humblot, Leipzig 1904, S. 551–554.

## Εξωτερικοί σύνδεσμοι
* Malpighiaceae/Grisebach
* Βιβλίο του (Τόμος Α)  και (Τόμος Β) 

Κατηγορία:Γερμανοί βοτανολόγοι
Κατηγορία:Γερμανοί πανεπιστημιακοί
Δημήτρης Κατσιφλώρος

Ο **Δημήτρης (Τάκης) Κατσιφλώρος** (γενν. Λαμία, 19 Ιουνίου 1957) είναι παλαίμαχος ποδοσφαιριστής, ο οποίος αγωνιζόταν στη θέση του τερματοφύλακα.

## Σταδιοδρομία στο ποδόσφαιρο
Ξεκίνησε το άθλημα σε ηλικία 12 ετών με τον ΑΣ Λαμία. Στα 17 στελέχωσε την ανδρική ομάδα και επί 6 χρόνια μετείχε στη Β΄ Εθνική. Μετά τον υποβιβασμό του συλλόγου το 1980, παραχωρήθηκε με υποσχετική (δανεισμό) ενός χρόνου στον Αχαρναϊκό, όπου για τα πλαίσια της ίδιας κατηγορίας αναδείχθηκε τρίτος κορυφαίος τερματοφύλακας και απέκρουσε 5 εκτελέσεις πέναλτι στις 7. Ακολούθησε η επιστροφή στη Λαμία για τρεις αγωνιστικές περιόδους, τις δύο τελευταίες στη νεοσύστατη τότε Γ΄ Εθνική. Το καλοκαίρι του 1984 εντάχθηκε στον Αστέρα Ιτέας των τοπικών πρωταθλημάτων, ενώ μία διετία αργότερα αποσύρθηκε από την ενεργό δράση με τη συμπλήρωση των 29 του χρόνων.

Το 2010 διατελούσε επί δεκαετία προπονητής στη Φωκίδα 2000, σωματείο με δραστηριοποίηση στις νεαρές ηλικίες.

## Προσωπικά στοιχεία
Κατέχει πτυχίο καθηγητή Φυσικής Αγωγής από τα ΤΕΦΑΑ, είναι παντρεμένος και πατέρας δυο παιδιών.

## Παραπομπές


## Πηγές
*  

Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Σ. Αστέρα Ιτέας
Κατηγορία:Τερματοφύλακες ποδοσφαιριστές
Άγιος Μηνάς της Ψαμάθειας

Ο **Άγιος Μηνάς της Ψαμάθειας** (στα τουρκικά η εκκλησία είναι γνωστή ως *Ayios Minas Kilisesi*) είναι μία ελληνική ορθόδοξη εκκλησία στην Κωνσταντινούπολη η οποία σήμερα λειτουργεί ως θρησκευτικός χώρος.

Η εκκλησία που βρίσκεται σε μικρή απόσταση από την ακτή της Θάλασσας του Μαρμαρά, χτίστηκε το 1833 σε κοντινή απόσταση από μία πρωτοχριστιανική μονή του 5ου αιώνα μ.Χ. με την ονομασία "Μονὴ τῶν ἁγιων Κάρπου κάι Παπὺλου" αλλά και σε μια αρχαία εκκλησία που ήταν αφιερωμένη στον Άγιο Πολύκαρπο.   Ο σύγχρονος ναός χτίστηκε δίπλα σε μια πηγή νερού (Αγίασμα). Tο 1878 τέσσερις αρχαίοι τάφοι βρέθηκαν κάτω από την εκκλησία.

Η εκκλησία υπέστη ζημιές κατά τη διάρκεια των Σεπτεμβριανών,  οργανωμένο πογκρόμ της νύκτας της 6ης Σεπτεμβρίου 
1955, αλλά από τότε έχει ανεγερθεί κι αποκατασταθεί.  


## Πηγές
*  
*  

## Εξωτερικοί σύνδεσμοι
* Byzantium 1200 – Άγιοι Κάρπος κάι Πάπυλος

## Παραπομπές


## Εξωτερικοί σύνδεσμοι
* 

Κατηγορία:Μοναστήρια στην Κωνσταντινούπολη
Μηνας
Κατηγορία:Βυζαντινοί ναοί
Αμί Μπουέ

Ο **Αμί Μπουέ** (γαλλ. *Ami Boué*) (1794-1881) ήταν Γερμανο-Αυστριακός γεωλόγος και ιατρός.

## Βιογραφία
Γεννήθηκε στις 16 Μαρτίου 1794 στο Αμβούργο. Γονείς του ήταν ο Ανρί Μπουέ (Henri Boué, 1767 - 1848) και η Σουζάν ντε Σαπερούζ (Suzanne de Chapeaurouge, 1772 - 1804). Σχολείο πήγε στο Αμβούργο, Γένουα και Παρίσι. Σπούδασε ιατρική στο Πανεπιστήμιο του Εδιμβούργου, όπου επηρεάστηκε από τις επιστημονικές ιδέες του Ρόμπερτ Τζέιμσον (Robert Jameson) περί γεωλογίας και ορυκτολογίας. Μελέτησε διάφορες περιοχές της Σκοτίας, και μετά τις σπουδές πήγε στο Παρίσι. Το 1820 δημοσίευσε την επιστημονική του εργασία περί ηφαιστειογενών πετρωμάτων. Περιόδευσε τη Γερμανία, Αυστρία και τη νότια Ευρώπη και μελέτησε τους γεωλογικούς σχηματισμούς. Τα επιστημονικά του έργα έγιναν η βάση της γεωλογικής και γεωγνωστικής επιστήμης. Τιμήθηκε με το μετάλλιο Wollaston, ενώ η προτομή του βρίσκεται στη Βιέννη, και αντίγραφά της στο κρατικό μουσείο του Φίσλαου. Προς τιμή του ονομάστηκαν δρόμοι στη Βιέννη, Βουδαπέστη, Σόφια, Βάρνα, και Μπαντ Φίσλαου. Απεβίωσε στις 21 Νοεμβρίου 1881 στη Βιέννη.

## Παραπομπές


## Πηγές
* Karl von Zittel: Boué, Ami. In: Allgemeine Deutsche Biographie (ADB). Band 47, Duncker & Humblot, Leipzig 1903, S. 153 f.
* Boué Ami. In: Österreichisches Biographisches Lexikon 1815–1950 (ÖBL). Band 1, Verlag der Österreichischen Akademie der Wissenschaften, Wien 1957, S. 104.

## Εξωτερικοί σύνδεσμοι
* Online Encyclopedia
* Digitalisierte Werke von Boué - SICD der Universitäten von Strasbourg

Κατηγορία:Γερμανοί γεωλόγοι
Κατηγορία:Γερμανοί ιατροί
Κατηγορία:Αυστριακοί γεωλόγοι
Κατηγορία:Αυστριακοί ιατροί
Λεπτή κινητική δεξιότητα

**Λεπτές κινητικές δεξιότητες**  είναι ο συντονισμός των μικρών μυϊκών κινήσεων οι οποίες απαντώνται επί παραδείγματι στα δάκτυλα, συνήθως σε συντονισμό με τα μάτια. Συγκρινόμενες με τις κινητικές δεξιότητες των χεριών (και των δακτύλων) ο όρος επιδεξιότητα χρησιμοποιείται συχνότερα, . Όταν ο όρος χρησιμοποιείται υπό τη θεωρία των ανθρώπινων ικανοτήτων καλείται χειρωνακτική επιδεξιότητα.

## Aνάπτυξη της λεπτής κινητικότητας στα παιδιά
Η λεπτή κινητικότητα αναφέρεται στην ικανότητα των παιδιών να ελέγχουν τις κινήσεις των χεριών και των δαχτύλων τους με ακρίβεια και συντονισμό. Είναι σημαντικό να αναπτύξουν τη λεπτή κινητικότητα για να μπορούν να εκτελούν καθημερινές δραστηριότητες όπως η χρήση μολυβιών, η κατασκευή μοντέλων, η χρήση εργαλείων κήπου και η κατασκευή παζλ.
Υπάρχουν πολλοί τρόποι για να βοηθήσετε ένα παιδί να αναπτύξει τη λεπτή κινητικότητα. Ορισμένες ιδέες περιλαμβάνουν:

# Παιχνίδια με μπάλες και προσχηματικές αθλητικές δραστηριότητες που απαιτούν τη χρήση των χεριών και των δαχτύλων, όπως το πινγκ-πονγκ και ο μπάσκετ.
# Διασκεδαστικές δραστηριότητες όπως η ζωγραφική, οι κατασκευές και οι διακοσμητικές τέχνες, όπου το παιδί θα πρέπει να χρησιμοποιήσει τα δάχτυλά του με ακρίβεια.
# Παιχνίδια με μαγνητικά γράμματα και αριθμούς, που απαιτούν τη χρήση των δαχτύλων
# Παιχνίδια με χρήση των δαχτυλικών αποτυπωμάτων όπως αυτά με την πλαστελίνη και τα ακρυλικά χρώματα, όπου τα παιδιά μπορούν να δημιουργήσουν σχέδια και να εξασκηθούν στην ακρίβεια των κινήσεων.
# Διάφορα παιχνίδια με τα πινέλα και τις βούρτσες, όπως η ζωγραφική με νερομπογιές και χρώματα, οι μαρκαδόροι και οι στυλό, οι οποίοι απαιτούν τη χρήση των δαχτύλων και της χειροκίνητης ευκολίας.
# Ασκήσεις που βελτιώνουν την κινητικότητα των χεριών και των δαχτύλων, όπως τον πιάνο και την κιθάρα, το πληκτρολόγιο και τα νήματα και τα κουμπιά.
# Δραστηριότητες που βελτιώνουν τον συντονισμό χεριού-ματιού, όπως η χρήση των περιστρεφόμενων παζλ, του παραμικρού και του συναρμολογούμενου παιχνιδιού.

Επιπλέον, η παροχή ευκαιριών για το παιχνίδι και την εξερεύνηση είναι σημαντική για την ανάπτυξη της λεπτής κινητικότητας στα παιδιά. Τέλος, η υποστήριξη και η ενθάρρυνση των παιδιών να προσπαθήσουν και να δοκιμάσουν νέες δραστηριότητες είναι σημαντική. Η εμπειρία και η επανάληψη είναι σημαντικές για την ανάπτυξη της λεπτής κινητικότητας και τη βελτίωση των δεξιοτήτων του παιδιού.

Συνολικά, η ανάπτυξη της λεπτής κινητικότητας είναι σημαντική για την ανάπτυξη των δεξιοτήτων του παιδιού και τη βελτίωση της ικανότητάς του να εκτελεί καθημερινές δραστηριότητες. Μέσω παιχνιδιών και δραστηριοτήτων που ενισχύουν τη λεπτή κινητικότητα, τα παιδιά μπορούν να βελτιώσουν τις δεξιότητές τους και να αποκτήσουν αυτοπεποίθηση στην εκτέλεση διαφόρων καθημερινών δραστηριοτήτων.

## Παραπομπές


Κατηγορία:Βιολογία-επέκταση
Κατηγορία:Εργοθεραπεία
Πλατώ (Τογκό)

Το **Πλατώ** () είναι η μεγαλύτερη από τις 5 περιφέρειες του Τόγκο. Πρωτεύουσα είναι η Ατακπαμέ.

## Πόλεις
Η μεγαλύτερη πόλη είναι η Ατακπαμέ και δεύτερη μεγαλύτερη η Κπαλινέ. Άλλες πόλεις είναι η Μπαντού, η Αγκού, η Αμλαμέ, η Ελαβανγκόν και η Ντανί Απεγεμέ.

## Νομαρχίες
thumb|300px|right|Οι νομαρχίες του Πλατώ

* Αγκού
* Αμού
* Ντανί
* Εστ-Μονό
* Χαχό
* Κλοτό
* Μογέν-Μονό
* Ογκού
* Βαβά

## Γεωγραφία
Το Πλατώ βρίσκεται νότια της Μαριτίμ και βόρεια της Κεντρικής.Συνορεύει στα δυτικά με τη Βόλτα της Γκάνα και ανατολικά με τα διαμερίσματα του Μπενίν: στα νοτιοανατολικά με το Κουφφό, στα βορειοανατολικά με το Κιλλίνς και στα ανατολικά με το Ζου.

Το Πλατώ είναι η μεγαλύτερη σε έκταση και δεύτερη μεγαλύτερη σε πληθυσμό περιφέρεια (μετά τη Μαριτίμ).

## Πληθυσμός
Το Πλατώ είναι η δεύτερη μεγαλύτερη σε πληθυσμό περιφέρεια μετά τη Μαριτίμ. 

## Δείτε επίσης
* Περιφέρειες του Τόγκο

Κατηγορία:Γεωγραφία του Τόγκο
1491 Βαλδουίνος

Ο **Βαλδουίνος (Balduinus)** είναι ένας αστεροειδής] που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,407. Ανακαλύφθηκε το 1938 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του Βέλγου βασιλιά Μπωντουέν (Βαλδουίνου).

## Φυσικά χαρακτηριστικά
Η μέση διάμετρος του Βαλδουίνου εκτιμάται σε 27 περίπου χιλιόμετρα. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλδουινος
Μάρκο Εστράδα

Ο **Μάρκο Αντρές Εστράδα Κιντέρος** (γεννημένος στις 28 Μαϊου, 1983 στη Βίνια Ντελ Μαρ) είναι Χιλιανός ποδοσφαιριστής που αγωνίζεται στη θέση του αμυντικού μέσου και αυτό τον καιρό αγωνίζεται στη Μονπελιέ που συμμετέχει στη γαλλική Λιγκ 1.

## Καριέρα
Κλήθηκε για πρώτη φορά στην Εθνική Χιλής ενόψει των φιλικών της απέναντι στις δύο διοργανώτριες χώρες του Euro 2008. Απέναντι στην Ελβετία, η Χιλή ηττήθηκε με 2-1 αλλά της ακυρώθηκε λανθασμένα ένα γκολ και απέναντι στην Αυστρία η Χιλή κέρδισε άνετα με 2-0. Οι δύο αυτοί αγώνες έλαβαν χώρα στις 7 και στις 11 Σεπτεμβρίου 2007 στην Αυστρία. Μετά από δύο εξαιρετικές εμφανίσεις ο Εστράδα κλήθηκε για δύο φιλικά στην Ασία απέναντι στην Ιαπωνία, όπου η Χιλή κράτησε τους διοργανωτές σε μια ισοπαλία 0-0 και στη Νότια Κορέα, όπου η Χιλή κέρδισε με 1-0.

Εκέι ήταν που οι εναέριες ικανότητες, το μαρκάρισμα, η επιμονή, τα πολύ δυνατά σουτ, οι εύστοχες μακρινές πάσες και η τεχνική του Εστράδα συνέχισαν να εντυπωσιάζουν τον μεγάλο προπονητή της Χιλής, Μαρσέλο Μπιέλσα ο οποίος τον έχρισε βασικό για τους αγώνες με τη Βολιβία και τη Βενεζουέλα. Και οι δύο αγώνες διεξήχθησαν κάτω από αντίξοες συνθήκες στο υψομέτρου 3600 μέτρων Εστάδιο Ερνάντο Σίλες στη Λα Πας και στο γήπεδο του Copa America 2007 στο Πουέρτο Ορδάς της Βενεουέλας. Η Χιλή έκανε την έκπληξη κερδίζοντας και τους δύο αγώνες με 2-0 και 3-2. Ο Εστράδα αποδείχθηκε εξαιρετικά σταθερός στην απόδοσή του και στα δύο ματς, αγωνιζόμενος στη θέση του αριστερού και του κεντρικού μπακ. Πλέον αποτελεί βασικό στέλεχος της Εθνικής ομάδας της Χιλής. Ο Εστράδα πέτυχε το πρώτο του διεθνές τέρμα με την Εθνική Ομάδα της Χιλής στις 10 Ιουνίου, όταν μια φαλτσαριστή του εκτέλεση φάουλ εξουδετέρωσε τον Βολιβιανό τερματοφύλακα Κάρλο Άριας μετά την αποβολή του μέσου της Βολιβίας Ιγνάσιο Γκαρσία στο 71ο λεπτό. Ο Εστράδα αντικατέστησε τον τιμωρημένο Κάρλος Καρμόνα στη βασική ενδεκάδα του τελευταίου αγώνα της Χιλής στο Group H του Παγκοσμίου Κυπέλλου του 2010, αλλά αποβλήθηκε με μια δεύτερη κίτρινη κάρτα σε 37 λεπτά αγωνιστικής παρουσίας ως συνέπεια μιας "βουτιάς" του Φερνάντο Τόρρες που οδήγησε την αντίπαλο της Χιλής, Ισπανία να σκοράρει ένα δεύτερο γκολ στη νίκη της με 2-1.

### Διεθνή Γκολ

## Παραπομπές



Κατηγορία:Χιλιανοί ποδοσφαιριστές
Κατηγορία:Ποδοσφαιριστές Μονπελιέ ΕΣΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Έβερτον Ντε Βίνια Ντελ Μαρ
Κατηγορία:Ποδοσφαιριστές Κλουμπ Ουνιβερσιδάδ ντε Τσίλε
Κατηγορία:Ποδοσφαιριστές Εθνικής Χιλής
Κατηγορία:Ποδοσφαιριστές Αλ Γουάχντα ΣΚΚ
Νέητο

Το **Νέητον** υπήρξε σημαντική αρχαία Ελληνική πόλη στην Νότια Σικελία. Σήμερα αποτελεί συνοικία της σύγχρονης πόλης Νότο.

## Ιστορία
Προφανώς ήταν σύμμαχη πόλη των Συρακουσών. Είχε κλείσει συμφωνία ειρήνης το 263 π.Χ. μεταξύ των Ρωμαίων και του βασιλιά Ιέρωνα Β'. Για άγνωστους σήμερα λόγους, η πόλη είχε αρκετά σημαντικά προνόμια κατά τη ρωμαϊκή περίοδο. 

Μνημονεύεται για τελευταία φορά από τον Πτολεμαίο, αλλά η πόλη εξακολούθησε να υπάρχει μέχρι και τον μεσαίωνα. 

Την εποχή των Νορμανδών βασιλιάδων γνώρισε καινούργια αίγλη και έγινε η πρωτεύουσα της νότιας Σικελίας, με το όνομα Βαλ ντι Νότο. Καταστράφηκε από τους σεισμούς και εγκαταλείφθηκε από τους κατοίκους το 1703, όταν ιδρύθηκε η σημερινή σύγχρονη πόλη.

## Παραπομπές


## Εξωτερικοί σύνδεσμοι
* 

Κατηγορία:Αποικίες της Μεγάλης Ελλάδας
Κατηγορία:Αρχαίες πόλεις της Ιταλίας
Κατηγορία:Αρχαιολογικοί τόποι στην Σικελία
Έτα Τζέιμς

Η **Έτα Τζέιμς** (*Etta James*, πραγματικό όνομα: *Jamesetta Hawkins*, 25 Ιανουαρίου 1938 - 20 Ιανουαρίου 2012) ήταν Αμερικανίδα τραγουδίστρια, της οποίας το στυλ κάλυπτε μια ποικιλία μουσικών ειδών, μεταξύ των οποίων τη μπλουζ, τη rhythm and blues, τη ροκ εν ρολ, τη σόουλ, την γκόσπελ και την τζαζ. Έχοντας ξεκινήσει την καριέρα της στα μέσα της δεκαετίας του 1950, έγινε γνωστή με επιτυχίες όπως "Dance With Me, Henry", "At Last", "Tell Mama", και  "I'd Rather Go Blind", για τα οποία σύμφωνα με τα λεγόμενά της έγραψε η ίδια τους στίχους. Αντιμετώπισε αρκετά προσωπικά προβλήματα, μεταξύ των οποίων εθισμό σε τοξικές ουσίες, πριν κάνει την επανεμφάνισή της στη μουσική στα τέλη της δεκαετίας του 1980 με το άλμπουμ "The seven year Itch".

Θεωρείται ότι γεφύρωσε το κενό μεταξύ της rhythm and blues και της ροκ εν ρολ, και είναι η νικήτρια 6 βραβείων Γκράμι και 17 βραβείων Blues Music. Συμπεριλήφθηκε στο Rock and Roll Hall of Fame το 1993, στο Blues Hall of Fame το 2001, και στο Grammy Hall of Fame το 1999 καθώς και το 2000. Το περιοδικό Rolling Stone την κατέταξε στη θέση 22 της λίστας των 100 πιο σημαντικών τραγουδιστών όλων των εποχών και στη θέση 62 της λίστας των 100 πιο σημαντικών καλλιτεχνών.

## Πηγές


Κατηγορία:Αμερικανοί τραγουδιστές
Κατηγορία:Βραβευμένοι με Grammy
Πλατώ (αποσαφήνιση)

Το **Πλατώ** μπορεί να αναφέρεται:

## Λέξεις
* *Plateau*, μια γαλλική λέξη που σημαίνει *[[οροπέδιο]]* ή *επίπεδο μέρος*.

## Άνθρωποι
* Ζοζέφ Πλατώ, Βέλγος μαθηματικός.

## Μουσική
* Πλατώ (τραγούδι).
* PlatEAU, ηλεκτρονική μπάντα.

## Γεωγραφία
* Πλατώ (Μπενίν), διαμέρισμα του Μπενίν.
* Πλατώ (Τογκό), περιφέρεια του Τόγκο.
* Πλατώ (Γκαμπόν), διαμέρισμα της Γκαμπόν.
* Πλατώ (Νιγηρία), κρατίδιο της Νιγηρίας.
* Πλατώ (Ακτή Ελεφαντοστού), πόλη του Λαγκούνς, Ακτή Ελεφαντοστού. 
* Πλατώ (Καναδάς), πόλη της Νέας Σκωτίας, Καναδάς.
* Πλατώ (Κονγκό), διαμέρισμα του Κονγκό.
* Πλατώ, πρωτεύουσα του Πράσινου Ακρωτηρίου, γνωστότερη ως Πράια.
Αναδυομένη Αφροδίτη Βέροιας

Η **αναδυομένη Αφροδίτη της Βέροιας** είναι μαρμάρινο άγαλμα που βρέθηκε στη Βέροια. Θεωρείται το λαμπρότερο μνημείο της αρχαίας τέχνης από τη Μακεδονία.

## Περιγραφή
Σώζεται μόνον ο κορμός του σώματος χωρίς το κεφάλι, τα άνω άκρα και τα πόδια από τους μηρούς. Παριστάνει γυμνό κορμό γυναίκας φυσικού μεγέθους πολύ καλής τέχνης, αν και λίγο λεπτό. Το σώμα είναι εντελώς γυμνό, νεαρής κοπέλας. Επικρατεί περισσότερο η λεπτή χάρη, παρά η τέλεια καλλονή. Οι καμπύλες του σώματος, η απεικόνιση του στήθους και της κοιλιάς είναι λίαν πιστή, και η περιφέρεια των νώτων συνολικά έχει κομψότητα και στερεότητα. Ένα πλοκάμι της κόμης καταλήγει στο στήθος.

## Ερμηνεία
Αναγνωρίζουμε τη θεά Αφροδίτη. Τα χέρια που λείπουν φαίνεται ότι ήταν υψωμένα και ίσως να κατέληγαν επάνω από το κεφάλι, ενώ η θεά αναδυόταν από τη θάλασσα.

## Ιστορική τοποθέτηση
Το έργο ίσως να είναι αντίγραφο της Αφροδίτης του Απελλή. Χρονολογείται στην εποχή των βασιλέων της Μακεδονίας. 

## Πηγές
* 

Βεροια αναδυομενη
Κατηγορία:Βέροια
Κατηγορία:Αρχαία ελληνικά αγάλματα
Τσάρλσταουν, Άγιος Χριστόφορος και Νέβις

Η **Τσάρλσταουν** () είναι η δεύτερη μεγαλύτερη πόλη του Άγιου Χριστόφορου και Νέβις μετά την πρωτεύουσα Μπαστέρ. 

## Τοποθεσία
Η Τσάρλσταουν είναι η πρωτεύουσα του νησιού Νέβις. Βρίσκεται στα νησιά Λήγουορντ. Βρίσκεται νότια της παραλίας Πίννεϊς Μπιτς (Pinney's Beach). 

## Ιστορία
Η πόλη προστατευόταν στα βόρεια από το Φορτ Τσαρλς και στα νότια από το Φορτ Μπλακ Ροκς. 

## Πρόσωπα
left|thumb|250px|Το σπίτι που γεννήθηκε και μεγάλωσε ο Αλεξάντερ Χάμιλτον 

Στην Τσάρλσταουν γεννήθηκε και μεγάλωσε ο Αλεξάντερ Χάμιλτον.

## Εξωτερικοί σύνδεσμοι
* 

Κατηγορία:Γεωγραφία του Αγίου Χριστοφόρου και Νέβις
Φίλιπ Σίμορ Χόφμαν

Ο **Φίλιπ Σίμορ Χόφμαν**, (αγγλικά:*Philip Seymour Hoffman*), (23 Ιουλίου 1967 - 2 Φεβρουαρίου 2014) ήταν Αμερικανός ηθοποιός και σκηνοθέτης.

Εμφανίστηκε σε πολλές ταινίες όπως *[[Άρωμα γυναίκας (ταινία, 1992)|Άρωμα γυναίκας]]* (Scent of a Woman, 1992), *Twister* (1996), *Ξέφρενες νύχτες* (Boogie Nights, 1997), *Ευτυχία* (Happiness, 1998), *[[Ο Μεγάλος Λεμπόφσκι|Ο μεγάλος Λεμπόφσκι]]* (The Big Lebowski, 1998), *Μανόλια* (Magnolia, 1999), *[[Ο ταλαντούχος κύριος Ρίπλεϊ]]* (The Talented Mr. Ripley, 1999), *Σχεδόν διάσημοι* (*Almost Famous,* 2000), *25η ώρα* (25th Hour, 2002), *Χτυπημένος από έρωτα* (Punch-Drunk Love, 2002), *[[Επιστροφή στο Cold Mountain]]* (Cold Mountain, 2003), *Όταν γνώρισα την Πόλυ* (Along Came Polly, 2004) και *M:I-III Επικίνδυνη Αποστολή 3* (Mission: Impossible III, 2006).

Το 2005 έπαιξε τον πρωταγωνιστικό ρόλο στο *[[Truman Capote (ταινία)|Truman Capote]]* (Capote, 2005) και κέρδισε πολλά βραβεία, όπως το Όσκαρ Α' Ανδρικού Ρόλου. Έλαβε άλλες δύο υποψηφιότητες για το ίδιο βραβείο για τις ταινίες *Παιχνίδια εξουσίας* (Charlie Wilson's War, 2007) και *[[Αμφιβολία (ταινία)|Αμφιβολία]]* (Doubt, 2008). Το 2010 έκανε το σκηνοθετικό ντεμπουτο με την ταινία *Jack Goes Boating* και το 2012 πρωταγωνίστησε στην ταινία *[[The Master (ταινία 2012)|The Master]]* σε σκηνοθεσία του Πολ Τόμας Άντερσον. Το 2013 εμφανίστηκε στην ταινία *[[The Hunger Games: Φωτιά]]* (The Hunger Games: Catching Fire) και το 2014 στη συνέχεια *[[The Hunger Games: Επανάσταση - Μέρος 1]]* (The Hunger Games: Mockingjay – Part 1).

Βρέθηκε νεκρός στο διαμέρισμα του στις 2 Φεβρουαρίου του 2014.

## Φιλμογραφία

## Παραπομπές


Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Νικητές Κυπέλλου Βόλπι Καλύτερου Ηθοποιού
Άντριου Γκάρφιλντ

Ο **Άντριου Γκάρφιλντ**, (αγγλικά: *Andrew Russell Garfield*, 20 Αυγούστου 1983) είναι Αμερικανός/Άγγλος ηθοποιός. Οι πρώτοι ρόλοι του περιλαμβάνουν τις ταινίες *Λέοντες αντί αμνών* (Lions for Lambs, 2007), *Ο φανταστικός κόσμος του δρ Παρνάσους* (The Imaginarium of Doctor Parnassus, 2009) και *Boy A* (2007). Ο Γκάρφιλντ έγινε ευρύτερα γνωστός και έλαβε καλλιτεχνική αναγνώριση όταν υποδύθηκε τον Εντουάρντο Σάβεριν στην ταινία *[[The Social Network]]* το 2010, για την οποία έλαβε δύο υποψηφιότητες για BAFTA και μία υποψηφιότητα για Χρυσή Σφαίρα β' ανδρικού ρόλου. Το 2012  ενσάρκωσε τον Spider-Man στην ταινία *[[The Amazing Spider-Man (ταινία)|The Amazing Spider-Man]]*, η οποία φιλοδοξούσε να αποτελέσει ένα καιαιιιιαιαι αυτόνομο κεφάλαιο στη σειρά ταινιών ακολουθώντας την ιστορία από την αρχή. Ο ίδιος επανέλαβε τον ρόλο του στην ταινία *[[The Amazing Spider-Man 2]]* και αργότερα στο *[[Spider-Man: No Way Home]]*. Επίσης, έχει παίξει στο θέατρο καθώς και σε άλλες ταινίες, όπως στην ταινία *99 σπίτια* (99 Homes, 2014).

Το 2016 ο Γκάρφιλντ πρωταγωνίστησε σε δύο ιστορικές δράμα ταινίες, την Αντιρρησίας συνείδησης *(Hacksaw Ridge)* του Μελ Γκίμπσον και την Σιωπή *(Silence)* του Μάρτιν Σκορσέζε. Ο ρόλος του στο *Αντιρρησίας συνείδησης* του χάρισε υποψηφιότητες για Όσκαρ, Χρυσή Σφαίρα, BAFTA και Βραβείο Σωματείου Ηθοποιών στην κατηγορία *Α' Ανδρικού Ρόλου*.

## Πρώτα Χρόνια

Ο Γκάρφιλντ έχει διπλή υπηκοότητα στις Ηνωμένες Πολιτείες και στο Ηνωμένο Βασίλειο. Το 2009, δήλωσε στη *Sunday Herald* ότι «αισθάνεται εξίσου στο σπίτι» τόσο στις Ηνωμένες Πολιτείες όσο και στο Ηνωμένο Βασίλειο και «απολαμβάνει να έχει διαφορετική πολιτιστική ύπαρξη». Ο Γκάρφιλντ συνήθως δίνει συνεντεύξεις για το έργο του, αλλά δεν συζητά δημόσια τις λεπτομέρειες της ιδιωτικής του ζωής.

Το 2011, ο Γκάρφιλντ άρχισε να βγαίνει με την συμπρωταγωνίστρια του στο *The Amazing Spider-Man* Έμμα Στόουν, κατά τη διάρκεια της παραγωγής της ταινίας. Το 2015 αναφέρθηκαν ότι έχουν χωρίσει. 

Το 2011, ο Γκάρφιλντ έγινε ο Πρέσβης του Αθλητισμού για το Παγκόσμιο Ίδρυμα Ορφανών (WWO).

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι

* Άντριου Γκάρφιλντ στο IMDb

Κατηγορία:Αμερικανοί ηθοποιοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί ραδιοφώνου
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Νικητές βραβείου Tony
Ανάγλυφο του Πλούτωνα από την Αιανή Κοζάνης

Το **ανάγλυφο του θεού Πλούτωνα** είναι σπουδαίο αρχαιολογικό εύρημα στην Αιανή Ελιμίας της Κοζάνης. 

## Περιγραφή
Είναι λευκή μαρμάρινη στήλη, στην οποία εικονίζεται μικρός ναός σε πρόσοψη τριγωνική. Συμπληρώνεται με χοντροκομμένο ανάγλυφο, σχεδόν βαρβαρικό. Φέρει σημαντικές φθορές και λείπουν μέρη του. Παρουσιάζει τον θεό Πλούτωνα ιστάμενο όρθιο και συνοδευόμενο από τον σκύλο Κέρβερο. Από το κεφάλι διακρίνονται μόνο τα άκρα της τριχωτής κόμης και του πυκνού γενιού, ενώ το υπόλοιπο του κεφαλιού είναι ακρωτηριασμένο. Ο αριστερός βραχίονας είναι περιτυλιγμένος σε μανδύα. Ο δεξιός βραχίονας είναι τελείως αλλοιωμένος και δεν διακρίνεται. Η στήλη φέρει ελληνική επιγραφή που αναφέρει τον θεό Πλούτωνα, καθώς και τον πιστό επισκέπτη του ναού του θεού Τίτο Φλαύιο Λέωνα, ο οποίος ανέθεσε το ανάγλυφο εξ ιδίων προς τιμή του θεού, επιφορτώνοντας τον θεράποντα του ναού, Αχερόντιο με την επαγρύπνηση.

## Ερμηνεία
Από την επιγραφή μαθαίνουμε ότι στην Αιανή υπήρχε ιερό του θεού Πλούτωνα, και ότι το ανάγλυφο ήταν ανάθημα κάποιου Τίτου Φλαύιου Λέωνα. 

## Ιστορική τοποθέτηση
Το ανάγλυφο αναφέρει την πόλη Αιανή γραμμένη με Ε σε ορθογραφία κοινή της Ρωμαϊκής εποχής και συγκεκριμένα της δυναστείας των Φλαουίων. Ο Στράβων διηγείται ότι τα ιερά του Πλούτωνα επισκέπτονταν από ευσεβείς πιστούς τον καιρό της Ρωμαϊκής περιόδου περισσότερο από κάθε άλλη εποχή.

## Πηγές
* 

Κατηγορία:Ανάγλυφα
Πλουτωνα Αιανη Κοζανης
Βατομουριά

Η **Βάτος** () είναι ένα μεγάλο γένος αγγειόσπερμων φυτών που ανήκει στην οικογένεια των *[[Ροδοειδή|Ροδοειδών]]* με 250-700 είδη. Τα φυτά του γένους, οι βατομουριές, είναι συνήθως θάμνοι με αγκάθια. Οι καρποί τους είναι εδώδιμοι με ποικίλους χρωματισμούς που διαφέρουν από είδος σε είδος. Συνήθως τα βατόμουρα τρώγονται ωμά ή χρησιμοποιούνται στη ζαχαροπλαστική ενώ μπορούν να γίνουν και μαρμελάδα, ξύδι, κρασί ή ρακή μετά από κατάλληλη επεξεργασία. Κάποια είδη βατομουριάς (κυρίως σμέουρα) καλλιεργούνται σε διάφορες χώρες όμως δεν έχουν ιδιαίτερη οικονομική σημασία. Στην Ελλάδα συναντάται κυρίως ως αυτοφυές το είδος *[[Μαύρο βατόμουρο|Βάτος η θαμνώδης]]*, το μαύρο βατόμουρο, γνωστό και ως απλά βατομουριά ή βατσινιά.

## Θεραπευτικές Ιδιότητες
Τα βατόμουρα έχουν εξαιρετικές θεραπευτικές ιδιότητες. Το εξωτερικό τους είναι αποτελεσματικό σε δερματοπάθειες και σε αποστήματα. Οι καρποί της βατομουριάς περιέχουν πολλές βιταμίνες, κυρίως Α, Β, C, μία ουσία που περιέχουν πολλά σιρόπια για την καταπολέμηση του πονόλαιμου και του βήχα και ένα πτητικό αιθέριο έλαιο. Χρησιμοποιείται επίσης ως φάρμακο κατά της φαρυγγίτιδας, της αναιμίας, της λαρυγγίτιδας, της διάρροιας, της ουλίτιδας και βοηθά στις λοιμώξεις του αναπνευστικού. 
Τα φύλλα της βατομουριάς χρησιμοποιούνται σε έγχυμα κατά της δυσεντερίας, των διαρροιών και των εσωτερικών αιμορραγιών. Επίσης χρησιμοποιείται σε γαργάρες για την καταπολέμηση του πονόλαιμου, της ουλίτιδας, της φαρυγγίτιδας, της διάρροιας, της αιματουρίας κτλ. Συχνά χρησιμοποιείται και για την επούλωση των πληγών. Το έγχυμα αυτό της βατομουριάς, πιστεύεται ότι βοηθά τις εγκύους στη γέννα.

## Εξωτερικοί σύνδεσμοι
* 
* 

Κατηγορία:Ροδοειδή
Κατηγορία:Ευρωπαϊκή χλωρίδα
Κατηγορία:Φαρμακευτικά φυτά
Κατηγορία:Δρύπες
Ρένα Ντάλμα

Η **Ρένα Ντάλμα** είναι Ελληνίδα κλασική τραγουδίστρια του λαϊκού τραγουδιού. 

## Βιογραφία
Γεννήθηκε το 1939 στην Αθήνα και το πραγματικό της όνομα είναι Αικατερίνη Ντούρου.

Πρωτοεμφανίστηκε το 1959 στην "Τριάνα" και αργότερα εμφανιζόταν στη Λεωφόρο Συγγρού μαζί με τους Γιάννη Παπαϊωάννου, Βασίλη Τσιτσάνη και το 1962 εμφανιζόταν ντουέτο με τον Δημήτρη Ευσταθίου.

Συνέχισε με τον Γρηγόρη Μπιθικώτση σε μουσική Μίκη Θεοδωράκη και Μάνου Χατζιδάκι.  

Το 1965 έφυγε για το Λονδίνο και μετά το 1967 πήγε στο Παρίσι. Το 1970 επιστρέφει στην Ελλάδα και συνεχίζει στο λαϊκό τραγούδι. 

Εμφανίστηκε στον κινηματογράφο στην ταινία του Ηλία Καζάν σε συνοδεία Μάνου Χατζιδάκι στο πιάνο. Δούλεψε με μεγάλη επιτυχία και ίδρυσε δικό της συγκρότημα, με το οποίο εργάστηκε πολλά χρόνια. Τιμήθηκε με πολλούς χρυσούς δίσκους και χρυσές κασέτες. 

## Παραπομπές

Κατηγορία:Ελληνίδες τραγουδίστριες
Επιτάφιο μνημείο Αιανής

Το **μεγάλο επιτάφιο μνημείο της Αιανής** είναι σπουδαίο αρχαιολογικό εύρημα από την Αιανή Ελιμίας της Κοζάνης. 
## Περιγραφή
Είναι από λευκό μάρμαρο. Δεν φέρει καμία επιγραφή. Είναι σπασμένο και λείπουν οι δύο γωνίες επάνω αριστερά και κάτω δεξιά. Ο νεκρός απεικονίζεται κατά την αρχαία ελληνική εποχή της τέχνης καθισμένος εν μέσω της οικογένειάς του, ενθρονισμένος σε υψηλή έδρα. Μπροστά από τον νεκρό είναι η γυναίκα του, ιστάμενη όρθια, η οποία του προτείνει το χέρι για τον τελευταίο χαιρετισμό. Τρία άλλα πρόσωπα, μια γυναίκα, μια παρθένος που κρατάει κιβώτιο στο αριστερό της χέρι, και ένας νεανίας συμπληρώνουν τη σκηνή.

## Ερμηνεία
Η στάση του νεκρού συμβολίζει την εικόνα της αιώνιας ανάπαυσης. Είναι σύμβολο του ιερού χαρακτήρα της μετάβασης από τη ζωή στο θάνατο των ευσεβών πιστών. Ο αποχαιρετισμός που βλέπουμε περιγράφεται από τον Όμηρο αφηγούμενος τον αποχωρισμό του Οδυσσέα από την Πηνελόπη.
## Ιστορική τοποθέτηση
Το ύφος του ανάγλυφου ανάγεται στην εποχή της αυτονομίας της Μακεδονίας. 
## Αξιολόγηση
Το Ελληνο-Μακεδονικό μνημείο της Αιανής είναι έργο όχι και πολύ έμπειρου καλλιτέχνη. Η εργασία της σμίλης στερείται ακρίβειας και στερεότητας, ενώ λείπουν οι λεπτομέρειες. Ωστόσο  κρίνεται στο σύνολό του ως καλαίσθητο έργο ελληνικής τέχνης και μοναδικό και πολύτιμο τεκμήριο Μακεδονικής τέχνης. Ο ιματισμός του καθισμένου είναι αξιοσημείωτος για μια λεπτομέρεια, η οποία είναι χαρακτηριστική στις βόρειες περιοχές της Ελλάδας. Το κάλυμμα της κεφαλής είναι το εθνικό κάλυμμα των Μακεδόνων. 
## Πηγές
* 

Κατηγορία:Έργα γλυπτικής
Κώστας Τσίκας

Ο **Κώστας Τσίκας** είναι Έλληνας παλαίμαχος ποδοσφαιριστής, που διακρίθηκε στη θέση του ακραίου επιθετικού, γεννημένος στις 25 Ιανουαρίου του 1954, στον Άγιο Κωνσταντίνο του νομού Φθιώτιδας. Ξεκίνησε τον αθλητισμό από τον τοπικό σύλλογο "*Άρη Αγίου Κωνσταντίνου*" το 1967, μετεγγράφηκε στον Πανιώνιο το 1973 και από το 1977 έως και το 1983 έπαιξε στο Αιγάλεω. Συνέχισε και έκλεισε την πλούσια καριέρα του στον Ιωνικό. Έλαβε μέρος σε συνολικά 107 αγώνες πρωταθλήματος της Α΄ Εθνικής κατηγορίας, επιτυγχάνοντας 7 γκολ. Συμμετείχε επίσης, στη Β΄ Εθνική (συνολικά 212 συμμετοχές), αλλά και τη Γ΄ Εθνική (συνολικά 67 συμμετοχές), με τα χρώματα του Άρη Αγ. Κων/νου, του Αιγάλεω και του Ιωνικού.

Αναδείχτηκε **δυο φορές** **πρωταθλητής Β΄ Εθνικής** (Νότιου Ομίλου), με το Αιγάλεω το 1977 και το 1983, ενώ το 1970 ήταν πρωταθλητής με τον Άρη Α.Κ. στο Ειδικό Πρωτάθλημα για την άνοδο στη Β΄ Εθνική.

Κατοικεί μόνιμα στη γενέτειρά του, όπου από το καλοκαίρι του 2011 είναι προπονητής της ομάδας, ενώ τα προηγούμενα 6 χρόνια είχε διατελέσει πρόεδρος του συλλόγου.

Οι ποδοσφαιρικοί σύλλογοι που αγωνίστηκε ο Κώστας Τσίκας στην εικοσάχρονη καριέρα του (συμπληρώνοντας συνολικά **386** επίσημες συμμετοχές στις τρεις Εθνικές κατηγορίες) είναι:

* Από το 1967 έως και το 1970: Άρης Αγίου Κωνσταντίνου (τοπικό πρωτάθλημα Φθιωτιδοφωκίδας και μπαράζ για τη Β΄Εθνική)
* 1970-1971: Άρης Αγίου Κωνσταντίνου (Β΄ Εθνική, 17 συμμετοχές, 1 γκολ)
* 1971-1972: Άρης Αγίου Κωνσταντίνου (τοπικό πρωτάθλημα και μπαράζ ανόδου)
* 1972-1973: Άρης Αγίου Κωνσταντίνου (τοπικό πρωτάθλημα)
* 1973-1974: Πανιώνιος-Α΄ Εθνική- 18 συμμετοχές, 2 γκολ
* 1974-1975: Πανιώνιος-Α΄ Εθνική-23 συμμετοχές, 1 γκολ
* 1975-1976: Πανιώνιος-Α΄ Εθνική-18 συμμετοχές, 1 γκολ
* 1976-1977: Αιγάλεω-Β΄ Εθνική-34 συμμετοχές, 8 γκολ
* 1977-1978: Αιγάλεω-Α΄ Εθνική-23 συμμετοχές, 2 γκολ
* 1978-1979: Αιγάλεω-Α΄ Εθνική-25 συμμετοχές, 1 γκολ
* 1980 έως και 1983: Αιγάλεω-Β΄ Εθνική-125 συμμετοχές, 28 γκολ
* 1983-1984 & 1984-1985: Ιωνικός Νικαίας-Γ΄ Εθνική-67 συμμετοχές
* 1985-1986 & 1986-1987: Ιωνικός-Β΄ Εθνική-36 συμμετοχές, 3 γκολ

Σαν προπονητής, ο Τσίκας εργάσθηκε σε Άρη Αγ. Κωνσταντίνου (1987-88 έως και 1990-91 αλλά και 1996-99 και 2001-04), Παμμωλιακό (1991), Α.Ο. Μαλεσίνας (1992-94), Α.Ε. Ορχομενού (1994-95), Ελατειακό (1999-2000) και Λειβανάτες (2000-01).

## Πηγές

* «50 Χρόνια Αιγάλεω»-Νίκος Δημ. Νικολαΐδης (1998)
* Γεώργιος Παγιωτέλης, "Το Έπος της Α΄ Εθνικής", περιοδικό "Οι Παγκόσμιοι" (Έκδοση "Κλεομένης Γεωργαλάς Ε.Π.Ε."), τεύχη ετών 1994-95
* Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Τ
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ιωνικού Νίκαιας
Κατηγορία:Προπονητές ποδοσφαίρου Α.Ε. Ορχομενού
Δανιήλ Καστρίσιος

Ο **Δανιήλ Καστρίτσιος** ήταν Έλληνας λόγιος του 17ου αιώνα.
## Βιογραφικά στοιχεία
Γεννήθηκε στην Πάτμο και χειροτονήθηκε αρχικά ιερέας στη Θεσσαλονίκη. Ήταν μορφωμένος και ήξερε εκτός από τα ελληνικά, τουρκικά, ιταλικά, ισπανικά και λατινικά. Απόκτησε τρεις γιούς και μετά τον θάνατο της συζύγου του ήρθε στην Πάτμο και μετά από λίγο καιρό έγινε μοναχός και πήγε στη Μονή Ιβήρων στο Άγιο Όρος. Εκεί η μονή αποφάσισε να τον στείλει στη Δύση για να κάνει έρανο. Ο Καστρίτσιος εφοδιάστηκε με εγκύκλια γράμματα και ξεκίνησε για την αποστολή του. Πήγε στη Μεγάλη Βρετανία το 1670, και από εκεί στη Γερμανία. 
## Πηγές
* 

Κατηγορία:Έλληνες λόγιοι του 17ου αιώνα
Ιωάννης Καριοφύλλης

Ο **Ιωάννης Καρυοφύλλης** «ο εξ απορρήτων» ήταν Έλληνας λόγιος του 17ου αιώνα, Διδάσκαλος και Διευθυντής της Πατριαρχικής Ακαδημίας Κωνσταντινουπόλεως.

## Βιογραφικά στοιχεία
Αναφορικά με τον τόπο της γέννησής του οι απόψεις διίστανται, καθώς φαίνεται ότι γεννήθηκε στις Κυδωνιές της Κρήτης, γιος του αποστάτη ορθοδόξου ιερέα Ιωάννη Καρυόφυλλου (όπως ομολογεί ο ίδιος σε γράμμα του) το 1589. Σε αντιπαράθεση με τον πατέρα του, ο Ιωάννης κατευθύνθηκε στην Κωνσταντινούπολη ως μαθητευόμενος στο εργαστήριο κάποιου χρυσοχόου, ενώ μετά ξεκίνησε τις σπουδές στην Πατριαρχική Ακαδημία, ως μαθητής του Κορυδαλλέως, τον οποίο και διαδέχθηκε στην διεύθυνσή της το 1641. Στην θέση αυτή παρέμεινε ως το 1665.

Άλλη άποψη (Ζερλέντης) τον θέλει να έχει γεννηθεί στις Καρυές της Επαρχίας Δέρκων, απ' όπου και έλαβε την επωνυμία "Καρυοφίλλης".

Αν και ήταν πολύ οξύθυμος χαρακτήρας, ωστόσο ξεχώριζε για την ευστροφία και την ευρυμάθειά του και τιμήθηκε με τα υψηλότερα Οφφίκια του Πατριαρχείου. Διετέλεσε, "Μέγας Οικονόμος", "Μέγας Χαρτοφύλαξ", "Μέγας Λογοθέτης" και "ὁ ἐξ Ἀπορρήτων", δηλαδή προσωπικός σύμβουλος των Πατριαρχών, για πολλά χρόνια. Κατηγορήθηκε από τον συμπέθερό του Αλέξανδρο Μαυροκορδάτο ως Φιλοκαλβινιστής και έπεσε σε δυσμένεια, καθώς ξεκίνησε ο διωγμός του από τον Πατριάρχη Ιεροσολύμων και τους κύκλους του Φαναρίου που φθονούσαν την θέση του. 

Κατηγορήθηκε ως αποστάτης και απειλήθηκε με αφορισμό. Για χρόνια προσπαθούσε με γράμματα να πείσει τους κατηγόρους του ότι οι κατηγορίες ήσαν αβάσιμες. Γέρος και κουρασμένος εγκατέλειψε την Κωνσταντινούπολη και κατέφυγε στο Βουκουρέστι, όπου και έγραψε την περίφημη "Απολογία" του, κόσμημα της νεότερης ελληνικής γραμματείας και ομολογία Πίστεως. 

Πέθανε στο Βουκουρέστι το 1692 και ετάφη στο μοναστήρι του Radu Voda.

## Συγγράμματα
Ασχολήθηκε με την συγγραφή βίων νεομαρτύρων, τους οποίους εξέδωσε αργότερα στη Βενετία, στο βιβλίο του Νέον Μαρτυρολόγιον, ο Άγιος Νικόδημος ο Αγιορείτης.
* Ἰορδάνου τοῦ Τραπεζουντίου, μαρτυρήσαντος ἐν Κωνσταντινουπόλει (2 Φεβρουαρίου 1650) 
* Συμεών τοῦ Τραπεζουντίου, μαρτυρήσαντος ἐν Κωνσταντινουπόλει (14 Αὐγούστου 1653)
* Ἰωάννου τοῦ Βλάχου, μάρτυρος (12 Μαΐου 1662)
* Ἁθανασίου ἐκ Γκίου, μαρτυρήσαντος ἐν Κωνσταντινουπόλει (24 Ἰουλίου 1670)
* Νικολάου τοῦ Παντοπώλου ἐκ Καρπενήσου, μαρτυρήσαντος ἐν Κωνσταντινουπόλει (23 Σεπτεμβρίου 1672)
* Γαβριήλ τοῦ μοναχού, μαρτυρήσαντος ἐν Κωνσταντινουπόλει (2 Φεβρουαρίου 1676)
* Κυπριανοῦ τοῦ Νέου, ὅς ἐμαρτύρησεν ἐν Κωνσταντινουπόλει (5 Ἰουλίου 1679)
* Σταματίου ἐκ Βόλου, μαρτυρήσαντος ἐν Κωνσταντινουπόλει (16 Αὐγούστου 1680)
* Δαμασκηνοῦ τοῦ μοναχοῦ, μαρτυρήσαντος ἐν Κωνσταντινουπόλει (13 Νοεμβρίου 1681)
* Παύλου τοῦ Ρώσσου, μάρτυρος (3 Ἀπριλίου 1683 / Μεγάλη Παρασκευή)

## Πηγές
* 
*Sturdza, Mihail-Dimitri, "Dictionnaire historique et généalogique des grandes familles de Grèce, d'Albanie et de Constantinople", Paris 1983 
* Νικοδήμου του Αγιορείτου, "Νέον Μαρτυρολόγιον, ήτοι Μαρτυρία των Νεοφανών Μαρτύρων". Εκδ. "Αστήρ", Αθήναι 1993

## Παραπομπές


Κατηγορία:Έλληνες λόγιοι του 17ου αιώνα
Κατηγορία:Διευθυντές Μεγάλης του Γένους Σχολής
Σκηπίων Γονέμης

Ο **Σκιπίων Γονέμης** ήταν Έλληνας λόγιος του 17ου αιώνα.
## Βιογραφικά στοιχεία
Γεννήθηκε στην Βενετία το 1605 από γονείς Κυπρίους που κατέφυγαν στην Ιταλία μετά την άλωση του νησιού από τους Τούρκους. Ο πατέρας του ήταν έμπορος. Τον έστειλε στην Πάδουα για να εκπαιδευτεί στο Πανεπιστήμιο. Αναγορεύτηκε διδάκτωρ και των δύο δικαίων, και σε ηλικία εικοσιτεσσάρων χρονών το 1629 διορίστηκε καθηγητής του αστικού δικαίου στο ίδιο ίδρυμα. Παντρεύτηκε την θυγατέρα του συνέδρου και συμπατριώτη του Αλέξανδρου Συγκλητικού. Το 1611 προβιβάστηκε στην έδρα του Τιμαριωτικού Δικάιου και το 1664 η Δημοκρατία τιμώντας την νομομάθεια του Γονέμη τον ονόμασε σύμβουλο υπό των τιμαριωτικών υποθέσεων. Έλαβε αδρή μισθοδοσία και ονομάστηκε ιππότης του Αγίου Μάρκου. Απεβίωσε στην Πάδουα στις 24 Νοεμβρίου 1700 σε ηλικία ενενήντα έξι χρονών.
## Πηγές
* 

Κατηγορία:Έλληνες λόγιοι του 17ου αιώνα
Τάγμα του Αγίου Μάρκου

Το **Τάγμα του Αγίου Μάρκου** ήταν βενετικό τάγμα. Τα μέλη του φορούσαν χρυσό μετάλλιο με αλυσίδα στο λαιμό και με κονκάρδα διακοσμημένη με το λιοντάρι του Αγίου Μάρκου. Η πίσω άποψη έφερε την εικόνα του εκάστοτε δόγη, ο οποίος γονατιστός λάμβανε την σημαία. Το λιοντάρι κρατούσε στο ένα χέρι το σπαθί και στο άλλο χέρι ένα ανοιχτό βιβλίο. Οι ιππότες μισθοδοτούνταν ετησίως.
## Πηγές
*Das Rittertum und die Ritter-Orden: oder historisch-kritische Darstellung, Kurt von der Aue, Sonntag,  J.T.J. Merseburg, 1825, Seite 224

ΑγιουΜαρκου
Κατηγορία:Βενετική Δημοκρατία
Da Da Da ich lieb dich nicht du liebst mich nicht aha aha aha

Το **ντα ντα ντα** (πλήρης τίτλος στα γερμανικά * Da Da Da ich lieb dich nicht du liebst mich nicht aha aha aha*) είναι πολυβραβευμένο τραγούδι των Trio που συγκαταλέγεται στο νέο γερμανικό κύμα, αν και οι δημιουργοί του αντιτίθενται στην κατάταξή του αυτή. 

Κυκλοφόρησε το 1982 και έγινε τεράστια επιτυχία στη Γερμανία και στην Ευρώπη. Η σύνθεση και απόδοση είναι βασισμένη στο μινιμαλιστικό ρυθμό, αποφεύγοντας οποιαδήποτε πολυπλοκότητα. 

## Βραβεύσεις
* 1982: Goldene Europa
* 2006: Internationaler Musikpreis für Stephan Remmler

## Παραπομπές


## Πηγές
* M. O. C. Döpfner & Thomas Garms: *Neue deutsche Welle, Kunst oder Mode?: Eine sachliche Polemik für und wider die neudeutsche Popmusik (Ullstein Sachbuch)*. Ullstein, Frankfurt/M/Berlin/Wien 1984, ISBN 3-548-36505-1

## Εξωτερικοί σύνδεσμοι
* Trio-Website
* Songtext zu Da Da da
* „Gefeiert, gesoffen, den Luxus genossen“, Einestages, 18. Januar 2011

Κατηγορία:Τραγούδια του 1982
Κατηγορία:Singles του 1982
Κατηγορία:Νούμερο 1 singles στην Αυστρία
Goldene Europa

Το **Goldene Europa** (γερμ. **Χρυσή Ευρώπη**) ήταν Γερμανικό μουσικό τηλεοπτικό βραβείο. Απονέμονταν από το 1958 ως το 2003 από τον ραδιοφωνικό σταθμό της Ραδιοφωνίας του Ζάαρλαντ. Κατά τα έτη 1989 ως 2001 η βράβευση δεν διεξάχθηκε, ενώ από το 1981 η τιμητική δεξίωση μεταδίδονταν κάθε χρόνο ζωντανά στην τηλεόραση.

Κατηγορία:Μουσική στη Γερμανία
Νταουλαγκίρι (ζώνη)

Το **Νταουλαγκίρι** (νεπαλ. धवलागिरी) είναι μια από τις 14 ζώνες του Νεπάλ. Βρίσκεται στην Κεντρική περιφέρεια. Πρωτεύουσα είναι το Μπαγκλούνγκ.

thumb|right|250px|Τζομσόμ
thumb|right|250px|Το αεροδρόμιο της Τζομσόμ

## Γεωγραφία
Το Νταουλαγκίρι είναι η δεύτερη βορειότερη ζώνη του Νεπάλ μετά το Καρνάλι και η μικρότερη στην Κεντρική περιφέρεια. Έχει έκταση 8,148 τ.χλμ. Συνορεύει με την Κίνα και τις συνοικίες Καρνάλι, Ράπτι, Γκαντάκι και Λουμπίνι.

## Συνοικίες
thumb|250px|right|Συνοικίες του Νταουλαγκίρι

Το Νταουλαγκίρι διαιρείται σε 4 συνοικίες:

Κατηγορία:Ζώνες του Νεπάλ
Γεράσιμος Κακαβέλης

Ο **Γεράσιμος Κακαβέλης** ήταν Έλληνας λόγιος του 17ου αιώνα.
## Βιογραφικά στοιχεία
Ήταν συγγενής του Ιερεμία. Υπήρξε ιεροκήρυκας της μεγάλης Εκκλησίας.
## Συγγράμματα
Από τους λόγους του μνημονεύεται ο εξής:
* Λόγος ιστορικός της ιεράς πολιτείας του παναγιωτάτου και σοφοτάτου κυρίου κυρίου Διονυσίου πατριάρχου Κωνσταντινουπόλεως του Κομνηνού συγγραφείς παρά του ιερομονάχοις λογιωτάτου ιεροκήρυκος Γερασίμου του Κακαβέλα. Τυπώθηκε το 1689 στην Βενετία από τον Νικόλαο Σάρο.
## Πηγές
* 

Κατηγορία:Έλληνες λόγιοι του 17ου αιώνα
Νήσος Τιβερίνα

right|thumb|Η Τιβερίνα
Η **Τιβερίνα** ή **νήσος του Τίβερη**, (, ) είναι τμήμα γης στην πόλη της Ρώμης που γύρω του διαρρέει ο ποταμός Τίβερης. Είναι ένα από τα δύο νησιά που έχει ο ποταμός, το άλλο είναι η Νήσος της Αφροδίτης. Βρίσκεται πάνω σε μία στροφή του Τίβερη, έχει μήκος 270 μέτρα και πλάτος 67 μέτρα.

Η Τιμπερίνα συνδέεται με τη Ρώμη με δύο γέφυρες, η μία είναι η *πόντε Φαμπρίτσιο* και τη συνδέει με τη συνοικία του Γκέτο και η άλλη είναι η *πόντε Σέστιο* που τη συνδέει με τη συνοικία Τραστεβέρε.

Πάνω στο νησί σήμερα βρίσκονται ένας ναός και ένα νοσοκομείο που βρίσκεται σε λειτουργία.

## Ιστορία
left|thumb|Η Τιβερίνα το 1593
Η Τιβερίνα συνδεόταν με την υπόλοιπη πόλη της Ρώμης από την αρχαιότητα με δύο γέφυρες, μάλιστα λεγόταν και "το νησί ανάμεσα στις δύο γέφυρες". Για τη δημιουργία του νησιού υπάρχει ένας μύθος που σχετίζεται με τον βασιλιά, τύραννο, Ταρκύνιο (535 – 496). Όταν έχασε την εξουσία του οι Ρωμαίοι τον σκότωσαν και τον πέταξαν στον Τίβερη, τα νερά τον παρέσυραν μέχρι τη στροφή του ποταμού όπου σκάλωσε εκεί το σώμα του, σιγά σιγά γύρω από αυτό συσσωρεύτηκαν φερτές ύλες και δημιουργήθηκε η Τιβερίνα. Μια άλλη εκδοχή του μύθου λέει ότι εκεί συσσωρεύτηκε το σιτάρι που έριξαν οι Ρωμαίοι στον ποταμό για να μην το δώσουν στον Ταρκύνιο και δημιουργήθηκε το νησί. 

Πάνω στην Τιβερίνα υπήρχε ναός του Ασκληπιού και αργότερα τον 2ο αιώνα κατασκευάστηκαν κι άλλα ιερά αφιερωμένα σε άλλες θεότητες. Το 998 πάνω στο νησί κατασκευάστηκε ναός του Αγίου Βαρθολομαίου πάνω στα ερείπια του ναού του Ασκληπιού. Με την επικράτηση του φασισμού το νησί ονομάστηκε "νήσος του Αγίου Βαρθολομαίου". 

Στην άλλη πλευρά του νησιού, τη δυτική, βρίσκεται κτισμένο από το 1584 νοσοκομείο από το Τάγμα των Ιπποτών του Αγίου Ιωάννη.

## Παραπομπές


Τιβερινα
Τιβερινα
Τιβερινα
Ντιν Αναστασιάδης

Ο **Ντιν (Δημήτρης) Αναστασιάδης** (γεν. 6/6/1970) είναι παλαίμαχος Αυστραλός ποδοσφαιριστής, που έκανε μακροχρόνια επιτυχημένη καριέρα στο πρωτάθλημα Αυστραλίας. Υπήρξε διεθνής μια φορά με την εθνική ομάδα της Αυστραλίας. 

## Βιογραφικό

Γεννήθηκε στις 6 Ιουνίου 1970 στη Μελβούρνη από Έλληνες γονείς, μετανάστες πρώτης γενιάς στην Αυστραλία. Τερματοφύλακας υπήρξε και ο πατέρας του στην Ελλάδα, ενώ επαγγελματίας ποδοσφαιριστής ήταν και ο αδερφός του Τζόνι Αναστασιάδης που αγωνίστηκε και στην Ελλάδα στον ΠΑΟΚ και στην Αυστραλία.

Ο Ντιν Αναστασιάδης ξεκίνησε την καριέρα του από το Μέγα Αλέξανδρο Μελβούρνης (νυν: *Heidelberg United FC*) το 1989 και συνέχισε στη Γιάραβιλ Γκλόρι (Yarraville Glory) και στην Φόκνερ Μπλουζ (Fawkner Blues), ομάδες του πολιτειακού πρωταθλήματος της Βικτώρια. Το 1992 υπέγραψε στην Ελλάς Μελβούρνης (νυν: *South Melbourne FC*), την πιο ιστορική ποδοσφαιρική ομάδα της ελληνικής ομογένειας, με την οποία αγωνίστηκε τρεις σεζόν στο εθνικό πρωτάθλημα Αυστραλίας. Ακολούθως, αγωνίστηκε σε διάφορες ομάδες του εθνικού πρωταθλήματος και του πολιτειακού πρωταθλήματος, ως το 2009 που σταμάτησε το ποδόσφαιρο. Στη συνέχεια σπούδασε προπονητική.

Κορυφαίες στιγμές της καριέρας του υπήρξαν η κατάκτηση του εθνικού πρωταθλήματος Αυστραλίας και στη συνέχεια του Κυπέλλου πρωταθλητριών Ωκεανίας με την Wollongong Wolves το 2001 και η συμμετοχή του στον τελικό του πρωταθλήματος το 1998 με την Κάρλτον. Είναι χαρακτηριστικό πως και στους δύο εθνικούς τελικούς, του 1998 και του 2001, αντίπαλός του ήταν ο αδερφός του Τζόνι Αναστασιάδης, ο οποίος και στους δύο τελικούς σκόραρε εναντίον του. Επίσης, επί δύο συνεχόμενες σεζόν (2005, 2006) αναδείχθηκε κορυφαίος τερματοφύλακας του πολιτειακού πρωταθλήματος Βικτώρια.

### Διεθνής

Το 2002 μετείχε με την Εθνική Αυστραλίας στην τελική φάση Κυπέλλου Εθνών Ωκεανίας, στην οποία η ομάδα έφτασε ως τον τελικό. Αγωνίστηκε στο θριαμβευτικό με 11-0 ματς με τη Νέα Καληδονία, που υπήρξε μοναδική συμμετοχή του στην εθνική Αυστραλίας.

## Καριέρα

## Τίτλοι - Διακρίσεις

* Κύπελλο Πρωταθλητριών Ωκεανίας (1): 2001.
* Φιναλίστ Κυπέλλου Εθνών Ωκεανίας: 2002.
* Πρωτάθλημα Αυστραλίας (1): 2000/01.
* Φιναλίστ Πρωταθλήματος Αυστραλίας: 1997/98.
* Τερματοφύλακας της σεζόν στο πρωτάθλημα Βικτώριας (2): 2005, 2006.

## Παραπομπές


## Εξωτερικοί σύνδεσμοι
* Australian Player Database
* Oceanian Nations Cup 2002

Κατηγορία:Τερματοφύλακες ποδοσφαιριστές
Κατηγορία:Αυστραλοί ποδοσφαιριστές
Κατηγορία:Ελληνοαυστραλοί
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Σάουθ Μέλμπουρν ΦΚ
Trio (συγκρότημα)

Οι **Trio** (*Τρίο*) ήταν Γερμανικό μουσικό συγκρότημα. Καταλογίζεται στο νέο γερμανικό κύμα, αν και οι ίδιοι δεν το δέχονται. Διεθνώς γνωστοί έγιναν με το τραγούδι ντα ντα ντα, που ήταν και η μεγαλύτερη διεθνής τους επιτυχία.

## Εξωτερικοί σύνδεσμοι

* επίσημη ιστοσελίδα

Κατηγορία:Γερμανικά μουσικά συγκροτήματα
Κατηγορία:Μουσικά τρίο